கேள்வி: செரி அமான் பிரிவு - செரி அமான் பிரிவு மாவட்டங்கள் பற்றி நீங்கள் என்ன அறிந்துள்ளீர்கள்?
பதில்: செரி அமான் பிரிவில் உள்ள மாவட்டங்கள்: * செரி அமான் மாவட்டம் (''Sri Aman District'') * லுபோக் அந்து மாவட்டம் (''Lubok Antu District'') செரி அமான் பிரிவின் பொருளாதாரம் பெரும்பாலும் விவசாயம் சார்ந்தது. அந்த வகையில் செரி அமான் பிரிவு சரவாக்கின் மிகப்பெரிய விவசாய நிலப் பகுதியாகத் திகழ்கிறது. செரி அமான் பிரிவின் மொத்த பரப்பளவு 5,466.7 சதுர கி.மீ. 2020-ஆம் ஆண்டு மக்கள் தொகை கணக்கெடுப்பின்படி, சிபு பிரிவின் மக்கள் தொகை 111,400. இன ரீதியாக, மக்கள்தொகை பெரும்பாலும் இபான், ஹான் சீனர், மலாய் மக்கள் மற்றும் மெலனாவ் மக்களாகும். இவர்களில் சீனர் மக்கள் தான் பெரும்பான்மையில் உள்ளனர்.
கேள்வி: செரி அமான் பிரிவு - டிவிசன் விளக்கம் என்பது என்ன?
பதில்: ''டிவிசன்'' என்பது ஒரு நிர்வாகப் பிரிவு. அந்த நிர்வாகப் பிரிவை ஆங்கிலம்: Division மலாய்: Bahagian) என்று அழைக்கிறார்கள். மலேசியாவின் கிழக்கு மலேசியாவில் உள்ள சபா; சரவாக் மாநிலங்களில் ''பிரிவு'' என்பது ஒரு நிர்வாகப் பிரிவாகும். அந்த இரு மாநிலங்களிலும், ஒவ்வொரு பிரிவும் சிற்சில மாவட்டங்களாகப் பிரிக்கப்பட்டு நிர்வாகம் செய்யப் படுகிறது.
கேள்வி: செரி அமான் பிரிவு - வரலாறு பற்றி விளக்கவும்.
பதில்: சரவாக்கின் முந்தைய இரண்டாம் பிரிவு (''Second Division'') 1873-ஆம் ஆண்டு ஜூன் 1 ஆம் தேதி நிறுவப்பட்டது. பின்னர் அது சிமாங்காங் பிரிவு (''Simanggang Division'') என மறுபெயரிடப்பட்டது. இந்தப் பிரிவு மார்ச் 1974-இல் செரி அமான் பிரிவு (''Sri Aman Dvision'') என பெயர் மாற்றம் செய்யப்பட்டது. செரி அமான் பிரிவு முதன்முதலில் நான்கு மாவட்டங்கள்; மற்றும் 9 சிறிய மாவட்டங்களைக் கொண்டு நிர்வாகம் செய்யப்பட்டது.
கேள்வி: செரி அமான் பிரிவு - முந்தைய மாவட்டங்கள் குறித்து விரிவாக சொல்லுங்கள்.
பதில்: * செரி அமான் மாவட்டம் - (''Sri Aman District'') * லுபோக் அந்து மாவட்டம் - (''Lubok Antu District'') * பெத்தோங் மாவட்டம் - (''Betong District'') * சரதோக் மாவட்டம் - (Saratok District) * பாந்து துணை மாவட்டம் - (''Pantu Sub District'') * இலிங்கா துணை மாவட்டம் - (''Lingga Sub District'') * மாலுடாம் துணை மாவட்டம் - (''Maludam Sub District'') * எங்கிலிலி துணை மாவட்டம் - (''Engkilili Sub District'') * சுபாவோ துணை மாவட்டம் - (''Spaoh Sub District'') * தெபாக்கு துணை மாவட்டம் - (''Debak Sub District'') * பூசா துணை மாவட்டம் - (''Pusa Sub District'') * ரோபன் துணை மாவட்டம் - (''Roban Sub District'')
கேள்வி: செரி அமான் பிரிவு - இப்போதைய மாவட்டங்கள் குறித்து விரிவாக சொல்லுங்கள்.
பதில்: 26 மார்ச் 2002-இல் பெத்தோங் பிரிவு நிறுவப்பட்ட பிறகு, செரி அமான் பிரிவு 2 பெரிய மாவட்டங்கள் மற்றும் 3 சிறிய மாவட்டங்களை மட்டுமே கொண்டுள்ளது. அவை செரி அமான் மாவட்டம் மற்றும் லுபோக் அந்து மாவட்டம். சிறிய மாவட்டங்கள்: எங்கிலிலி துணை மாவட்டம்; லிங்கா துணை மாவட்டம்; மற்றும் பாந்து துணை மாவட்டம்.
கேள்வி: செரி அமான் பிரிவு - சுற்றுலா குறித்து விரிவாக சொல்லுங்கள்.
பதில்: செரி அமான் பிரிவில் பத்தாங் ஆய் தேசிய பூங்கா (''Batang Ai National Park'') உள்ளது; மலுடாம் தேசிய பூங்கா (''Maludam National Park'') ஆகிய புகழ் வாய்ந்த தேசிய பூங்காக்கள் சுற்றுலா ஈர்ப்புகளாக உள்ளன. சுற்றுலாத்துறை, குறிப்பாக சுற்றுச்சூழல் சுற்றுலா, மற்றும் கலாசார சுற்றுலா போன்றவை உள்ளூர்ப் பொருளாதாரத்தின் முக்கிய பகுதிகளாகத் திகழ்கின்றன.